
ŠAKIŲ RAJONO SAVIVALDYBĖS  TARYBA

SPRENDIMAS

DĖL KELEIVIŲ VEŽIMO REGULIARIAISIAIS REISAIS PRIEMIESTINIO SUSISIEKIMO MARŠRUTAIS TARIFO NUSTATYMO UAB ,,ŠAKIŲ AUTOBUSŲ PARKAS“
2009 m. vasario 26 d. Nr.T-69
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 37 p., Pridėtinės vertės mokesčio įstatymo (Žin., 2002, Nr. 35-1271; 2008, Nr.149-6034) 2 str. 32 d. ir 19 str. ir atsižvelgdama į UAB ,,Šakių autobusų parkas” direktoriaus 2009 m. sausio 28 d. prašymą, nusprendžia:
1. Nustatyti uždarajai akcinei bendrovei ,,Šakių autobusų parkas“ keleivių vežimo kelių transportu reguliariaisiais reisais priemiestinio susisiekimo maršrutais maksimalų tarifo dydį - 36 centai (su PVM) už 1 keleivio kilometrą.

2. Pripažinti netekusiu galios savivaldybės tarybos 2008 m. rugsėjo 28 d. sprendimą Nr.T-288 ,,Dėl keleivių vežimo reguliariaisiais reisais priemiestinio susisiekimo maršrutais tarifo nustatymo UAB ,,Šakių autobusų parkas”.

